Caloclada

Caloclada er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
En middelsstor (ca. 10 millimeter), ganske bred, blank skjoldbille, gulaktig med svarte dekkvinger som kan ha et gult tverrbånd.  Antennene er kraftige, kamformede hos hannen og sagtakkede hos hunnen. Gruppen kan kjennes fra beslektede grupper på at hodet er synlig ovenfra fordi pronotum er innbuktet i midten foran, at dekkvingene er glatte uten lengderibber eller kraftig punktering, men med fine punktrader. Pronotum er mye bredere enn langt, med rundede sider. Dekkvingene er jevnbrede, uten utvidete sidekanter.

Levevis 
Både larver og voksne lever på planter og eter fra dem. Arten er trolig knyttet til enfrøbladete planter, som Heliconiaceae og palmer, men ingenting er kjent med sikkerhet.

Utbredelse 
Arten er bare kjent fra Fransk Guyana.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 stamme Imatidiini Hope, 1840
 slekten Caloclada Guérin-Ménéville, 1844
 Caloclada fasciata (Guérin-Ménéville, 1844)

Litteratur 
 L. Sekerka (2014) Review of Imatidiini genera (Coleoptera: Chrysomelidae: Cassidinae). Acta Entomologica Musei Nationalis Pragae 54 (1): 257-314.

Eksterne lenker 
 Hispines of the World - Octocladiscus
 Octocladiscus på ITIS
 

Bladbiller
Biller formelt beskrevet i 1844
Dyr formelt beskrevet av Félix Édouard Guérin-Méneville
Fransk Guyanas insekter